Սա էլ մի առեղծված է, քանի որ տիկին Դիլանյանը քրեական գործը կարճելու 06.02.2017թ. որոշումից հետո, ՀՀ գլխավոր դատախազի կողմից 6-ամսյա ժամկետում այդ որոշումը վերացնելու ժամկետից 4 ամիս անց է Հայաստանից մեկնել՝ 2017թ. հոկտեմբերի 20-ին, համոզված լինելով, որ ՀՀ օրենքների իմաստով, գործը չի վերաբացվի, այլևս իր ներկայության անհրաժեշտությունը չկա: Սակայն դրանից հետո դատավարական գործողություններ են իրականացվում, որի կենտրոնում վկա Ս. Համբարձումյանն է, ում առաջին իսկ պահանջով որոշումներ են տրամադրում, սակայն երբ տիկին Դիլանյանի պաշտպանները քննիչից ու դատախազից պահանջում են համապատասխան որոշումները՝ դրանք բողոքարկելու համար, նրանք հրաժարվում են տրամադրել, պատճառաբանելով, որ դրանց վրա տարածվում է նախաքննության գաղտնիքի իրավակարգավորումները: